เรื่องร้องเรียน: น้ำขยะเน่าเหม็น เดินไม่ได้
การดำเนินการของเจ้าหน้าที่: กรณีนี้เคยมีการร้องเรียนมาแล้ว ฝ่ายสิ่งแวดล้อมฯ ได้ดำเนินการดังนี้ 1.เมื่อวันที่ 25 กันยายน 2566 เวลาประมาณ 10.30 น. ฝ่ายสิ่งแวดล้อมและสุขาภิบาล สำนักงานเขตบึงกุ่มได้ลงพื้นที่ตรวจสอบบริเวณร้านสเต็กลุงหยิก ถนนรัชดา - รามอินทรา แขวงนวลจันทร์ เขตบึงกุ่ม กรุงเทพมหานคร ขณะตรวจสอบพบมีน้ำไหลออกมาบริเวณทางเท้าจริง ซึ่งการกระทำดังกล่าวอาจก่อให้เกิดเหตุรำคาญรบกวนผู้พักอาศัยใกล้เคียงได้ จึงได้ออกหนังสือแนะนำของเจ้าพนักงานตามพระราชบัญญัติการสาธารณสุข พ.ศ.2535 ให้ดำเนินการดังนี้ 1.ห้ามมิให้น้ำจากการประกอบกิจการฯ ไหลออกมาภายนอกร้าน 2.ห้ามกระทำการใดๆอันอาจก่อให้เกิดเหตุรำคาญรบกวนผู้พักอาศัยใกล้เคียง  โดยให้ดำเนินการทันทีที่ได้รับหนังสือ 2.เมื่อวันที่ 2 ตุลาคม 2566 เวลาประมาณ 10.00 น. เจ้าหน้าที่ฝ่ายสิ่งแวดล้อมและสุขาภิบาล ได้ลงพื้นที่ตรวจสอบบริเวณที่ถูกร้องเรียนอีกครั้งหนึ่ง ขณะตรวจสอบไม่พบผู้พักอาศัยภายในร้าน        แต่พบมีน้ำไหลออกมาจากสถานประกอบการและจากถังขยะจริงตามที่ร้องเรียน เพื่อเป็นการแก้ปัญหาในระยะยาว ฝ่ายสิ่งแวดล้อมฯ จึงได้มีหนังสือเชิญผู้ประกอบการมาให้ถ้อยคำหรือชี้แจงข้อเท็จจริงแล้ว  ทั้งนี้ จักได้ตรวจสอบเป็นระยะๆหากพบมีการกระทำความผิดจักได้ดำเนินการตามอำนาจหน้าที่ของกฎหมายต่อไป
ความเห็นของผู้แจ้ง: ขอให้ติดตามว่า ผู้ประกอบการ ไม่กระทำผิดซ้ำๆครับ
พื้นที่: แขวงนวลจันทร์ เขตบึงกุ่ม กรุงเทพมหานคร